gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl gl ja en sv fr de de gl gl gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - "Cando un mira o mapa de Galiza, ve un mapa político cambiado, anovado"
Xoves, quinta feira, 06 de outubro de 2022
Análise do presidente do Goberno
Emilio Pérez Touriño informou de que o luns á primeira hora decidiranse "as medidas disciplinarias" a tomar, respecto ao incumprimento do acordo marco.
Tags: alcaldes BNG Goberno municipais07 Pérez Touriño presidente PSdeG
O presidente Touriño, coa ministra española de Fomento
O presidente do Goberno, Emilio Pérez Touriño, manifestou este domingo a súa satisfacción pola constitución das corporacións municipais nos concellos de Galiza. Pérez Touriño felicitou ás alcaldesas e alcaldes do país e remarcou que os municipios galegos seguen a avanzar desde a normalidade e desde o respecto ao voto dos cidadáns.
"As miñas primeiras palabras hoxe teñen que ser para felicitar a todas as alcaldesas e alcaldes de Galiza que acaban de tomar posesión das súas respectivas responsabilidades e, polo tanto á Galiza enteira, que son os municipios que avanzan desde a normalidade plena e desde o respecto ao voto dos cidadáns", aseverou.
O presidente salientou ademais que o pasado día 27 de maio os cidadáns "apoiaron e apostaron" por aquilo que creron "mellor para cada cidade e para cada concello". Nesta liña indicou que "as forzas que sustentan a acción de Goberno", o PSdeG e o BNG, adoptaron "un serio compromiso" para que en Galiza "se puidese estender esa maioría de cambio á maioría dos concellos do país, respectando -subliñou-, a vontade dos cidadáns e garantindo estabilidade e gobernabilidade".
"E creo que, no día seguinte á constitución dos concellos, cando un mira o mapa de Galiza, ve un mapa político cambiado, anovado, ve unha gran renovación na maioría dos concellos". Respecto ao acordo marco asinado entre nacionalista e socialista dixo que ve "un grao de cumprimento moi elevado", e amosouse confiado de que "estaremos á altura das circunstancias".
O presidente restoulle importancia ao feito de que en catro concellos galegos non se teña cumprido o acordo marco estabelecido entre o PSdeG e o BNG días atrás, xa que, dixo, son casos "puntuais en toda Galiza", e lembrou que o grao de cumprimento dos pactos "é excelente". A este respecto, Touriño informou de que o vindeiro luns á primeira hora haberá unha xuntanza para decidir "as medidas disciplinarias inmediatas, automáticas de maneira radical" que se deben tomar neste senso.
Pérez Touriño manifestou a súa "decepción" porque se producisen estes catro casos de non cumprimento do acordo marco, lembrando que "hai que respectar o voto dos cidadáns, respectar á cidadanía e respectar os acordos e os pactos". "Polo tanto, agardo que por parte das dúas formacións políticas se tomen inmediata e automaticamente as medidas disciplinarias oportunas", concluíu.
Constituídos os gobernos municipais sen sorpresas nas principais cidades
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto